ΓΡΑΠΤΗ ΕΡΩΤΗΣΗ E-0477/00

υποβολή: Hiltrud Breyer (Verts/ALE) προς την Επιτροπή

(24 Φεβρουαρίου 2000)

Θέμα: Πυρηνική μονάδα του Sellafield και Ακρωτήριο της Χάγης

Πολυάριθμα στοιχεία πανεπιστημιακών ιδρυμάτων καθώς και έγκριτων περιβαλλοντικών οργανώσεων τεκμηριώνουν την προϊούσα ρύπανση των ευρωπαϊκών θαλασσών. Παρόμοιες πληροφορίες έχουν διαβιβαστεί στην Επιτροπή από χρόνια (αναφορά 393/95). Περιήλθε επίσης εις γνώση της Επιτροπής και η επιδείνωση των αποτελεσμάτων των μετρήσεων. Ως συνυπογράφων μέλος της σύμβασης OSPAR, η Επιτροπή επιδιώκει το στόχο να επανέλθουν μέχρι το έτος 2020 τα επιτεύγματα των μετρήσεων της ραδιενέργειας στα φυσιολογικά επίπεδα σε ολόκληρο τονγροβιότοπο των ευρωπαϊκών θαλασσών και του βορειοανατολικού Ατλαντικού.

1. Ποιες πληροφορίες διαβιβάστηκαν στην Επιτροπή από τις κρατικές αρχές των εμπλεκομένων χωρών τα περασμένα χρόνια όσον αφορά τις ποσότηττες διαρροής και τη ρύπανση με ραδιενέργεια των ακτών και της θάλασσας από τις πυρηνικές μονάδες Sellafield και Ακρωτήριο της Χάγης;

2. Γιατί δεν απέδωσε η Επιτροπή τη δέουσα προσοχή στις ανησυχητικές μετρήσεις πανεπιστημιακών ιδρυμάτων και αξιόπιστων περιβαλλοντικών οργανώσεων; Γιατί στηρίχθηκε μέχρι τώρα κατά την αξιολόγηση της κατάστασης αποκλειστικά στις τιμές που της διαβιβάστηκαν και στις ερμηνείες των κρατικών αρχών των εμπλεκομένων χωρών; Σε ποιο βαθμό εκτιμά την επιστημονική ανεξαρτησία τους;

3. Είναι της γνώμης η Επιτροπή ότι έχει εκπληρώσει το καθήκον της όταν εντός 10 ετών (1989 1999) έχει ελέγξει μια μόνον φορά τις πυρηνικές μονάδες Sellafield και Ακρωτήριο της Χάγης;

Απάντηση της κας Wallstrm εξ ονόματος της Επιτροπής

(31 Μαρτίου 2000)

Οι πληροφορίες τις οποίες αναζητεί το Αξιότιμο Μέλος του Κοινοβουλίου σχετικά με την παροχή πληροφοριών εκ μέρους των κρατών μελών για τα επίπεδα ραδιενέργειας στο περιβάλλον και τον τρόπο με τον οποίο η Επιτροπή ερμηνεύει τις εν λόγω πληροφορίες, καθώς και τις πληροφορίες που προέρχονται από άλλες πηγές, παρασχέθηκαν ως απάντηση στη γραπτή ερώτηση E-2585/99(1) του Αξιότιμου Μέλους του Κοινοβουλίου.

H Eπιτροπή, ως συμβαλλόμενο μέρος στη σύμβαση για την προστασία του θαλάσσιου περιβάλλοντος του Βορειοανατολικού Ατλαντικού, διαδραματίζει ενεργό ρόλο με τη συμβολή της στην εφαρμογή της στρατηγικής της επιτροπής Παρίσι-Όσλο (OSPAR) σχετικά με τις ραδιενεργές ουσίες. Ο τρόπος με τον οποίο η Επιτροπή θα μπορούσε να συμβάλει στην εφαρμογή της εν λόγω στρατηγικής συζητήθηκε από τα συμβαλλόμενα μέρη στην συνεδρίαση της OSPAR για τις απορροφώμενες δόσεις ακτινοβολίας (RAD), η οποία διοργανώθηκε από την Επιτροπή στο Λουξεμβούργο, από τις 18 έως τις 21 Ιανουαρίου του 2000. Ως αποτέλεσμα αυτής, καθώς και των διαβουλεύσεων που προηγήθηκαν, η Επιτροπή ανέλαβε να διεξαγάγει ορισμένες δράσεις για να βοηθήσει στην εφαρμογή της στρατηγικής, συμπεριλαμβανομένης της δέσμευσης να αναλάβει τον επαναπροσδιορισμό του έργου Marna σχετικά με την έκθεση του πληθυσμού της Κοινότητας στην ραδιενέργεια των θαλασσίωνδάτων της Βορείου Ευρώπης.

Η Επιτροπή έχει διεξαγάγει επιθεωρήσεις ελέγχου, δυνάμει του άρθρου 35 της συνθήκης Ευρατόμ, στο Sellafield και στο Cap de la Hague, ως μέρος του ανειλημμένου προγράμματος τέτοιων επιθεωρήσεων σε όλα τα κράτη μέλη, το οποίο συνεχίζεται. Η Επιτροπή επιτυγχάνειψηλό επίπεδο επιθεωρήσεων ελέγχου, στο μέτρο του δυνατού, στο πλαίσιο των περιορισμένων πόρων που διατίθενται επί του παρόντος.

(1) βλέπε σελίδα 24.